作者:劉克莊
標題:賀新郎
內容:盡說番和漢。這琵琶、依稀似曲，驀然絃斷。作麼一年來一度，欺得南人技短。嘆幾處、城危如卵。元凱後身居玉帳，報胡兒、休作尋常看。布嚴令，運奇算。開門決鬥雌雄判。笑中宵、奚車氈屋，獸驚禽散。個個巍冠橫塵柄，誰了君王此段。也莫靠、長江能限。不論周郎並幼度，便仲尼、復起嗟微管。馳露布，築京觀。